ai4bharat/Pralekha huggingface dataset:
உள்துறை அமைச்சகம்
பரம் வீர் சக்ரா விருது பெற்ற நமது வீரர்களை என்றும் நினைவு கூறும் வகையில், பிரதமர் திரு நரேந்திர மோடி மேற்கொண்ட முயற்சி முப்படையினரையும் மிகவும் ஊக்கப்படுத்துகிறது - திரு அமித் ஷா
அந்தமான் நிக்கொபரில் பெயரிடப்படாத பெரிய 21 தீவுகளுக்கு, பர்ம வீர் சக்ரா விருது பெற்ற 21 பேரின் பெயர்களை தீவுகளுக்கு பெயரிடும் நிகழ்ச்சியில் பிரதமர் திரு நரேந்திர மோடி, இன்று காணொலிக்காட்சி வாயிலாக பங்கேற்றார். இந்நிகழ்ச்சியில் நேதாஜி சுபாஷ் சந்திரபோஸ் தீவில் கட்டப்பட உள்ள தேசிய நேதாஜி நினைவக மாதிரியையும் அவர் திறந்து வைத்தார்.
போர்ட்பிளேரில் நடைபெற்ற நிகழ்ச்சியில் மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா கலந்து கொண்டார். அப்போது பரம் வீர் சக்ரா விருது பெற்ற ஓய்வு பெற்ற மேஜர் சுபேதார் யோகேந்திர சிங் யாதவ், சுபேதார் மேஜர் சஞ்சய் குமார், நைப் சுபேதார் பானா சிங் மற்றும் மற்ற வீரர்களின் குடும்ப உறுப்பினர்களை அவர் கௌரவித்தார்.
அப்போது பேசிய திரு அமித் ஷா, உலகில் எந்த நாடும் தங்களது தீவுகளுக்கு அவர்களுடைய மறைந்த ராணுவ வீரர்களின் பெயர்களை சூட்டவில்லை என்றும், எனவே இன்றைய நாள் முப்படையினருக்கும் முக்கியமான நாள் என்றும் கூறினார். பரம் வீர் சக்ரா விருதுப் பெற்ற நமது வீரர்களை என்றும் நினைவு கூறும் வகையில், பிரதமர் திரு நரேந்திர மோடி மேற்கொண்ட முயற்சி, முப்படையினரையும் மிகவும் ஊக்கப்படுத்துகிறது என்றும் அவர் தெரிவித்தார். நேதாஜி சுபாஷ் சந்திரபோஸின் 126-வது பிறந்த தினம் இன்று நாடு முழுவதும் பராக்கிரம  தினமாக கொண்டாடப்படுகிறது என்று கூறினார். 21 தீவுகளுக்கு பெயர் சூட்டப்பட்டதன் மூலம் பிரதமர் திரு நரேந்திர மோடி வீரர்களை கவுரவப்படுத்தியுள்ளதாகத் தெரிவித்த திரு அமித் ஷா, இந்தியாவின் வரலாற்றை எழுதும் போதெல்லாம் இந்த நிகழ்ச்சி பொன்னெழுத்துக்களால் பொறிக்கப்படும் என்று கூறினார்.
தகவல் மற்றும் ஒலிபரப்பு அமைச்சகம்
தூய்மை இயக்கத்தின் 2ம் கட்ட சிறப்பு பணியை தகவல் மற்றும் ஒலிபரப்பு துறை அமைச்சகம் வெற்றிகரமாக நிறைவு செய்தது
மத்திய தகவல் மற்றும் ஒலிபரப்பு துறை அமைச்சகம் அதன் கீழ் உள்ள பத்திரிகை தகவல் அலுவலகம், மத்திய மக்கள் தொடர்பகம், இந்திய செய்திதாள்கள் பதிவு அலுவலகம், மத்திய திரைப்பட தணிக்கை சான்றிதழ் அலுவலகம், அகில இந்திய வானொலி, தூர்தர்ஷன், இந்திய பத்திரிகை குழுமம் உள்ளிட்ட அலுவலகங்களில் அக்டோர் 2 முதல் அக்டோர் 31, 2022 வரை இரண்டாம் கட்ட சிறப்பு தூய்மை இயக்கப் பணி நடைபெற்றது.
இதில் 14 நாடாளுமன்ற உறுப்பினர்களின் பரிந்துரைகள், பொதுமக்களின் 320 குறைகள் ஆகியவற்றுக்கு தீர்வு காணப்பட்டது.
108298 கோப்புகள் ஆய்வு செய்யப்பட்டு அதில் 66938 கோப்புகள் களையப்பட்டது. 2217 மின்னணு கோப்புகள் பார்வையிடப்பட்டு அதில் 1868 கோப்புகள் களையப்பட்டன. இதன் மூலம் 1,75,447 சதுர அடி நிலம் காலியாகின. 4735 குவிண்டால் அளவிற்கு பழைய பொருட்கள் அகற்றப்பட்டதன் மூலம் 3,71,66,846 ரூபாய் வருவாய் ஈட்டப்பட்டது. 336 இடங்களில் நடைபெற்ற தூய்மை பணி மூலம் 3766 பகுதிகள் தூய்மைபடுத்தப்பட்டன.
கடந்த செப்படம்பர் 29, 20222 அன்று அஹமதாபாத்தில் உள்ள தூர்தர்ஷன் அலுவலகத்திற்கு சென்ற மத்திய தகவல் மற்றும் ஒலிபரப்பு, இளைஞர் நலன் மற்றும் விளையாட்டுத்துறை அமைச்சர் திரு அனுராக் சிங் தாக்கூர், அங்கு நடைபெற்ற தூய்மை இயக்கப்பணியை ஆய்வு செய்தார்.
வடகிழக்குப் பகுதி வளர்ச்சி அமைச்சகம்
விண்வெளி தொழில்நுட்பத்தை பயன்படுத்தி நாட்டின் வடகிழக்கு பகுதியின் வளர்ச்சி திட்டங்களுக்கு இஸ்ரோ உதவும்: மத்திய அமைச்சர் டாக்டர் ஜிதேந்திர சிங்
விண்வெளி தொழில்நுட்பத்தை பயன்படுத்தி வடகிழக்கு பகுதியில் வளர்ச்சி திட்டங்களுக்கு இந்திய விண்வெளி ஆராய்ச்சி நிறுவனமான இஸ்ரோ உதவும் என்று வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான திரு ஜிதேந்திர சிங் இன்று கூறினார்.
வடகிழக்கு பிராந்தியத்தில் உள்ள அனைத்து எட்டு மாநிலங்களில் உள்கட்டமைப்பு திட்டங்கள் சிறப்பாக செயல்படுத்தப் படுவதற்காக செயற்கை கோள் மற்றும் இதர விண்வெளி தொழில்நுட்பங்களை இஸ்ரோ பயன்படுத்தும் என்றும் அவர் தெரிவித்தார்.
வட கிழக்கு மாகாண வளர்ச்சி அமைச்சகத்தின் மூத்த அதிகாரிகள் மற்றும் இஸ்ரோ விஞ்ஞானிகளின் உயர்மட்ட கூட்டத்திற்கு தலைமை வகித்த அமைச்சர், இஸ்ரோ செயல்படுத்த வேண்டிய திட்டங்கள் குறித்த முன்மொழிதல்களை வடகிழக்கில் உள்ள எட்டு மாநிலங்களில் ஆறு ஏற்கனவே அனுப்பிவிட்டதாக தெரிவித்ததோடு, மிச்சமிருக்கும் இரண்டு மாநிலங்களான சிக்கிம் மற்றும் அசாமும் விரைவில் தங்கள் அறிக்கைகளை அனுப்பிவிடும் என்றார்.
வட கிழக்கு மாகாண வளர்ச்சி அமைச்சகத்தால் எட்டு மாநிலங்களில் நிதியுதவி அளிக்கப்பட்ட 221 இடங்களில் உள்ள 67 திட்டங்களை இஸ்ரோ ஏற்கனவே புவியியல் குறியீடு செய்து கண்காணித்து வருவதாக டாக்டர் ஜிதேந்திர சிங் கூறினார்.
இந்தியாவிலேயே முதல் முறையாக செயல்படுத்தப்பட்டுள்ள இந்த முறை இதர மாநிலங்களுக்கும் முன் உதாரணமாக அமையலாம் என்று அவர் தெரிவித்தார்.
விவசாயம், ரயில்வே, சாலைகள் மற்றும் பாலங்கள், மருத்துவ மேலாண்மை/தொலை மருத்துவம், பேரிடர் முன்னறிவிப்பு மற்றும் மேலாண்மை, வானிலை/மழை/வெள்ள முன்னறிவிப்பு உள்ளிட்ட துறைகளில் வடகிழக்கு பகுதியில் விண்வெளி தொழில்நுட்பம் பயன்படுத்தப்பட்டு வருவதாக டாக்டர் ஜிதேந்திர சிங் மேலும் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725647
----
(Visitor Counter : 143
அறிவியல் மற்றும் தொழில்நுட்பத்துறை
உயிரி எரிபொருட்களின் பொருள் வழங்கு தொடர் குறித்து ஆய்வு செய்ய ஹைதராபாத் ஐஐடி செயற்கை நுண்ணறிவைப்  பயன்படுத்துகிறது
உலகம் முழுவதிலும் அறிவியல் சமுதாயத்தினரிடையே உயிரி எரிபொருள் பரவலான கவனத்தை ஈர்த்து வருகிறது. புதைபடிவ எரிபொருளைப் பயன்படுத்தும் போது ஏற்படுகின்ற கார்பன் வெளியீட்டு அளவைக் குறைப்பதற்காக உலக அளவில் விடுக்கப்பட்டுள்ள அறைகூவலுக்கு பதிலளிக்கும் விதமாக, உயிரி எரிபொருள் குறித்த பணிகள் மேற்கொள்ளப்பட்டு வருகின்றன. இந்தியாவிலும் ஆராய்ச்சியாளர்கள் உயிரி எரிபொருள் குறித்த ஆய்வுகளை மேற்கொண்டு வருகிறார்கள்.
ஹைதராபாதில் உள்ள இந்திய தொழில்நுட்ப கழகத்தின் ஆராய்ச்சியாளர்கள் இந்தியாவில் எரிபொருள் துறையில் உயிரி எரிபொருள்களை பயன்படுத்துவதில் உள்ள தடைகளையும், பல்வேறு அம்சங்களையும் குறித்து புரிந்து கொள்வதற்கான கணக்கீட்டு வழிமுறைகளை பயன்படுத்தத் தொடங்கியுள்ளனர்.
உயிரி எரிபொருள் விற்பனை செய்வதால் கிடைக்கும் வருவாய், உற்பத்தியை மட்டும் அல்லாமல், அந்தத் திட்டத்திற்கான மொத்த கால அளவிலும் கிரீன் ஹவுஸ் வாயு வெளியீட்டு சேமிப்பின் மூலமாகக் கிடைக்கும் கார்பன் கிரெடிட் மூலமாகவும் பயன்பெற முடியும் என்பதே இந்தப் பணியின் சிறப்பம்சம்.
முதன்மையான எரிபொருளோடு பயோ எத்தனால் சேர்ப்பதால் ஏற்படும் செலவினம் பின்வருமாறு இருக்கும் என்று இந்த ஆய்வு மாதிரி காட்டுகிறது. உற்பத்தி செலவு 43 சதவிகிதம், இறக்குமதி 25%, போக்குவரத்து 17 சதவிகிதம், கட்டமைப்பு 15 சதவிகிதம், கையிருப்பு 0.43 சதவிகிதம். உத்தேசமான தேவையைப் பூர்த்தி செய்வதற்கு மொத்த திறனில் குறைந்தபட்சம் நாற்பது சதவிகிதமாவது இடுகை அளவு இருக்க வேண்டும் என்றும் இந்த ஆய்வு மாதிரி காண்பிக்கிறது.
(Visitor Counter : 132
குடியரசுத் தலைவர் செயலகம்
தசராவை முன்னிட்டு குடியரசுத் தலைவர் வாழ்த்து
தசராவை முன்னிட்டு நாட்டு மக்களுக்கு குடியரசுத் தலைவர் திரு ராம் நாத் கோவிந்த் வாழ்த்து தெரிவித்துள்ளார்.
"தசரா புனித நிகழ்வை முன்னிட்டு, இந்தியா மற்றும் உலகெங்கும் உள்ள மக்களுக்கு எனது மனப்பூர்வமான வாழ்த்துகளை தெரிவித்துக் கொள்கிறேன்.
தீமையை நன்மை வென்றதை இந்தப் பண்டிகை குறிக்கிறது. இந்தியா முழுவதும் பல்வேறு விதங்களில் இப்பண்டிகை கொண்டாடப்படுகிறது. இந்தியாவின் கலாச்சார ஒற்றுமையை இது வலுப்படுத்துவதோடு, ஒற்றுமையோடு வாழ்ந்து தீமைகளைத் தவிர்த்து நன்மைகளை செய்யுமாறு நம்மை ஊக்குவிக்கிறது.
மரியாதை புருஷோத்தமரான ஸ்ரீ ராம பிரானின் வாழ்வோடும், ஒழுக்கங்களோடும் இந்தப் பண்டிகை தொடர்புடையது ஆகும். ஒழுக்கம் மற்றும் நேர்மையின் ஒளிரும் எடுத்துக்காட்டாக ராமரின் வாழ்வு திகழ்கிறது.
இந்தப் பண்டிகை நமக்கெல்லாம் மகிழ்ச்சியை வழங்கி, தற்போதைய பெருந்தொற்றின் தீய விளைவுகளில் இருந்து நம்மை காத்து, நாட்டு மக்களுக்கு வளத்தையும், செழிப்பையும் தரட்டும்," என்று தமது வாழ்த்து செய்தியில் குடியரசுத் தலைவர் கூறியுள்ளார்.
-----
(Visitor Counter : 127
பிரதமர் அலுவலகம்
மனதின் குரல் நிகழ்ச்சிக்கு யோசனைகளையும், கருத்துகளையும் பகிருமாறு பிரதமர் கோரிக்கை
வரும் ஆகஸ்ட் 28, 2022 அன்று காலை 11 மணிக்கு ஒலிபரப்பப்படவுள்ள மனதின் குரல் நிகழ்ச்சிக்கு யோசனைகளையும், கருத்துகளையும் பகிருமாறு பிரதமர் திரு நரேந்திர மோடி பொது மக்களைக் கேட்டுக் கொண்டுள்ளார். மைகவ் , நமோ செயலியில் பொதுமக்கள் தங்கள் கருத்துக்களைப் பகிரலாம், அல்லது 1800-11-7800 என்ற தொலைபேசி எண்ணிற்கு தொடர்பு கொண்டு செய்திகளை பதிவிடலாம்.
மைகவ் தளத்தின் மின் இணைப்பைப் பகிர்ந்து, பிரதமர் ட்விட்டர் செய்தியில் பதிவிட்டிருப்பதாவது:
“ஆகஸ்ட் 28-ஆம் தேதி ஒலிபரப்பப்படவுள்ள வரவிருக்கும் மனதின் குரல் #MannKiBaat நிகழ்ச்சிக்கான யோசனைகளையும், கருத்துகளையும் ஆவலோடு எதிர்நோக்குகிறேன். மைகவ்  அல்லது நமோ செயலியில் பகிருங்கள். இது தவிர 1800-11-7800 என்ற தொலைபேசி எண்ணிற்கு தொடர்பு கொண்டு உங்கள் செய்திகளை பதிவிடுங்கள்.
https://www.mygov.in/group-issue/inviting-ideas-mann-ki-baat-prime-minister-narendra-modi-28th-august-2022/?target=inapp&type=group_issue&nid=333371”
பாதுகாப்பு அமைச்சகம்
10 ஆண்டு காலத்திற்கும் குறைவாக சேவை புரிந்துள்ள இராணுவப்படை பணியாளர்களுக்கும் இயலாதவர்களுக்கான ஓய்வூதியம் வழங்க அரசு முடிவு செய்துள்ளது
பத்து ஆண்டு காலத்திற்கும் குறைவாக சேவை புரிந்த இராணுவப் படை பணியாளர்களுக்கும், இயலாதவர்களுக்கான ஓய்வூதியம் வழங்க அரசு முடிவு செய்துள்ளது. இயலாமை காரணமாக இராணுவச் சேவையை விட்டு வெளியேறும் இராணுவப் படை பணியாளர்களுக்கு இயலாதவர்களுக்கான ஓய்வூதியம் வழங்கப்படுகிறது. இது இராணுவ சேவையின் காரணமாக நேரிட்ட அல்லது மோசமாகிவிட்ட இயலாமை அல்ல, ஏற்றுக்கொள்ளப்படும் இயலாமையாகும். இந்த ஓய்வூதியத் திட்டத்திற்குப் பாதுகாப்புத்துறை அமைச்சர் திரு ராஜ்நாத் சிங் ஒப்புதல் அளித்துள்ளார். 4.1.2019 தேதியன்று அல்லது அதற்குப் பிறகு இராணுவ படைப் பிரிவில் உள்ள/பணியாற்றிய பணியாளர்களுக்கு இந்த நன்மை கிடைக்கும்.
முன்னதாக, 10 ஆண்டுகள் அல்லது அதற்கும் அதிகமான காலத்திற்கு பணியாற்றியவர்களுக்கு மட்டுமே இயலாதவர்களுக்கான ஓய்வூதியம் வழங்கப்பட்டு வந்தது. 10 ஆண்டுகளுக்கும் குறைவான காலம் பணியாற்றியவர்களுக்கு இயலாதவர்களுக்கான கிராஜுவிட்டி தொகை மட்டுமே வழங்கப்பட்டு வந்தது. இராணுவச் சேவை காரணமாக அல்லாமல் பிற உடல் நோய் அல்லது மனநோய் காரணமாக இராணுவப் படைப்பிரிவில் இருந்து வெளியேறும் இராணுவப்படைப் பணியாளர்களுக்கு, அவர்கள் 10 ஆண்டுகளுக்கும் குறைவான காலம் பணியாற்றி இருந்தாலும், அவர்களுக்கு இந்த ஓய்வூதியம் வழங்கப்படும். இராணுவச் சேவையிலும் இனி பணிபுரிய முடியாது; வேறு மறு வேலைவாய்ப்பிலும் ஈடுபட முடியாது என்ற அளவிற்கு பாதிக்கப்பட்ட இராணுவப்படை பணியாளர்கள் இதனால் பயன்பெறுவார்கள். பொருளாதார ரீதியாகவும் அவர்கள் பலனடைவார்கள்.
சுகாதாரம் மற்றும் குடும்ப நலத்துறை அமைச்சகம்
கொவிட் தொற்றுக்கு சிகிச்சை பெறுவோர் எண்ணிக்கை இந்தியாவில் குறைந்து வரும் போக்கு தொடர்கிறது
கொவிட் தொற்றுக்கு சிகிச்சை பெறுவோர் எண்ணிக்கை இந்தியாவில் தொடர்ந்து குறைந்து வரும் போக்கு நிலவுகிறது என மத்திய அரசு தெரிவித்துள்ளது.
ஒவ்வொரு நாளும் கொவிட் தொற்றில் இருந்து குணம் அடைவோரின் எண்ணிக்கை அதிகரித்து வருதல், உயிரிழப்போரின் விகிதம் குறைவு, சிகிச்சை பெற்று வருவோரின் எண்ணிக்கை குறைந்து வரும் போக்கு இந்தியாவில் தொடர்ந்து நீடித்து வருகிறது.
இந்தியாவில் சிகிச்சை பெற்றுவருவோரின் எண்ணிக்கை இன்றைக்கு 5,33,787 ஆக இருக்கிறது. மொத்த தொற்றுப் பாதிப்பில் சிகிச்சை பெற்றுவோரின் எண்ணிக்கை என்பது வெறும் 6.42 % மட்டும்தான்.
மொத்த குணம் அடைந்தோர் 76.5 லட்சத்துக்கும் அதிகமாக உள்ள நிலையில் சிகிச்சை பெறுவோரின் எணிக்கைக்கும், குணம் அடைவோரின் எண்ணிக்கைக்கும் இடையேயான வித்தியாசம் அதிகரித்திருக்கிறது. தேசிய அளவில் குணம் அடைவோர் விகிதம் 92% ஆக சாதனை அளவு எட்டப்பட்டுள்ளது.
கடந்த 24 மணி நேரத்தில் 53,357 பேர் குணம் அடைந்து வீடு திரும்பி இருக்கின்றனர். புதிதாக தொற்று உறுதி செய்யப்பட்டோரின் எண்ணிக்கை 46,253 ஆக இருக்கிறது. நாட்டின் பரிசோதனை எண்ணிக்கை தொடர்ந்து சீராக அதிகரிக்கப்பட்டு வருகிறது. இன்றைக்கு ஒட்டுமொத்த பரிசோதனை 11.3 கோடிக்கு நெருக்கமாக இருக்கிறது. . கடந்த 24 மணி நேரத்தில் 12,09,609 பேருக்கு பரிசோதனை நடைபெற்றுள்ளது.
கடந்த 24 மணி நேரத்தில் 514 பேர் உயிரிழந்துள்ளனர்.இந்தியாவின் உயிரிழப்பு விகிதம் 1.49% என்ற அளவில் தொடர்ந்து நீடிக்கிறது.
மேலும் தகவல்களுக்கு கீழ் குறிப்பிட்ட ஆங்கில செய்திக்குறிப்பை பார்க்கவும்;
https://pib.gov.in/PressReleasePage.aspx?PRID=1669975
சுகாதாரம் மற்றும் குடும்ப நலத்துறை அமைச்சகம்
இந்தியாவின் தினசரி கொவிட் பாதிப்பு எண்ணிக்கை தொடர்ந்து குறைகிறது: 62.6 லட்சம் பேருக்கு தடுப்பூசி போடப்பட்டுள்ளது
நாட்டின் தினசரி கொவிட் பாதிப்பு தொடர்ந்து பலமடங்கு குறைந்து வருகிறது.
கடந்த 24 மணி நேரத்தில் 9,110 பேருக்கு புதிதாக பாதிப்பு ஏற்பட்டுள்ளது.
நாட்டில் கொவிட் சிகிச்சை பெறுபவர்களின் மொத்த எண்ணிக்கை 1.43 லட்சமாக  குறைந்துள்ளது. இந்த எண்ணிக்கை இந்தியாவின் மொத்த பாதிப்பில் 1.32 சதவீதம்.
இதுவரை மொத்தம் 1.05  கோடி பேர் குண மடைந்துள்ளனர். கடந்த 24 மணி நேரத்தில் 14,016 பேர் குணமடைந்து வீடு திரும்பியுள்ளனர். குணமடைந்தோர் வீதம் 97.25 சதவீதமாக உள்ளது. இங்கிலாந்து, அமெரிக்கா, இத்தாலி, ரஷ்யா, பிரேசில், ஜெர்மனி ஆகிய நாடுகளில் குணமடைந்தோர் வீதம் இந்தியாவை விட குறைவாக உள்ளது.
இந்தியாவின் தினசரி கொவிட் உயிரிழப்பும் வெகுவாக குறைந்துள்ளது. கடந்த ஜனவரி 2வது வாரத்தில் 211 ஆக இருந்த தினசரி சராசரி உயிரிழப்பு, பிப்ரவரி 2வது வாரத்தில் 96 ஆகக் குறைந்துள்ளது. இது 55 சதவீதம் குறைவு. இந்தியாவின் கொவிட் உயிரிழப்பு வீதம் 1.43 சதவீதமாக உள்ளது. உலக சராசரி 2.18 சதவீதமாக உள்ளது.
பிப்ரவரி 9ம் தேதி காலை 8 மணி வரை, 62.6 லட்சம் பேருக்கு  கொவிட்-19 தடுப்பூசி போடப்பட்டுள்ளது. இவர்களில் 54,82,102 பேர் சுகாதாரப் பணியாளர்கள், 7,76,906 பேர் முன்களப் பணியாளர்கள்.
கடந்த 24 மணி நேரத்தில் 78 பேர் உயிரிழந்துள்ளனர். கடந்த 4 நாட்களாக உயிரிழப்பு எண்ணிக்கை 100க்கும் குறைவாக உள்ளது.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1696402
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தில்லி மெட்ரோவின் நான்காம் கட்டத்தின்கீழ் வரும் மூன்று முன்னுரிமை வழித்தடங்களுக்கான மாற்றியமைக்கப்பட்ட நிதியுதவித் திட்டத்திற்கு மத்திய அமைச்சரவை ஒப்புதல்
தில்லி மெட்ரோவின் நான்காம் கட்டத்தின்கீழ் வரும் மூன்று முன்னுரிமை வழித்தடங்களுக்கான மாற்றியமைக்கப்பட்ட நிதியுதவித் திட்டத்திற்கு பிரதமர் திரு நரேந்திர மோடியின் தலைமையிலான மத்திய அமைச்சரவை ஒப்புதல் அளித்தது. ஏரோசிட்டி முதல் துக்ளகாபாத், ஆர் கே ஆஷ்ரம் முதல் ஜனக்புரி , முகுந்த்பூர் முதல் மவ்ஜ்பூர் ஆகிய இந்த மூன்று வழித்தடங்களுக்கானது இந்தத்திட்டம். இந்த வழித்தடங்கள் திட்டத்தில் நிலத்துக்கான விலையை மத்திய அரசு, தில்லி தேசிய தலைநகரப்பகுதி அரசு ஆகியவை 50:50 என்ற விகிதாச்சாரத்தில் பகிர்ந்துகொள்ளும். தில்லிக்கு மட்டுமே பொருந்தக்கூடிய 2017 திருத்தப்பட்ட மெட்ரோ ரயில் கொள்கையின்படியும், உச்சநீதிமன்றம் 6.9.2019 அன்று அளித்த தீர்ப்புக்கு ஏற்பவும், மாற்றியமைக்கப்பட்ட திட்டம் செயல்படுத்தப்படுகிறது.
இந்தத்திட்டத்தின் மொத்தச் செலவினமான ரூ.24,948.65 கோடியில் எவ்வித மாற்றமும் இல்லை. இதில் மத்திய அரசின் பங்களிப்பு தற்போதுள்ள ரூ.4,154.20 கோடியிலிருந்து ரூ.4,643.638 கோடியாக, அதாவது ரூ.489.438 கோடி அதிகரித்துள்ளது. இருதரப்பு மற்றும் பலதரப்பு அமைப்புகளிலிருந்து பெறப்பட்ட வெளிக்கடன் தொகையில் தில்லி மெட்ரோ ரயில் கழகம் திரும்பச் செலுத்த வேண்டிய தொகை தற்போதுள்ள ரூ.11,462.60 கோடியிலிருந்து ரூ.12,930.914 கோடியாக அதாவது ரூ.1,468.314 கோடி அதிகரித்து அமைகிறது.
பின்னணி:
தில்லி மெட்ரோ நான்காவது கட்டத்தில் மூன்று முன்னுரிமை பாதைகளுக்கான திட்டத்துக்கு மத்திய அரசு 2019 மார்ச் மாதம் ஒப்புதல் அளித்தது. இதற்கான திட்ட நிறைவுச் செலவு ரூ.24,948.65 கோடி. இதற்கான நிதியுதவித் திட்டம் 2017 மெட்ரோ ரயில் கொள்கை பிரிவுகளின்படி உருவாக்கப்பட்டுள்ளது. மத்திய வீட்டு வசதி நகர்ப்புற விவகாரங்கள் அமைச்சகம் திட்டத்துக்கான செலவினப்பகிர்வினை ஏற்கனவே ஒப்புக்கொண்டபடி, மாற்றி அமைத்தால் அன்றி, இந்த வழிப்பாதைகளில் பணிகளை தொடங்க வேண்டாம் என்று தில்லி மெட்ரோ ரயில் கழகத்துக்கு தில்லி தேசிய தலைநகரப்பகுதி அரசு உத்தரவிட்டிருந்தது.
உச்சநீதிமன்றத்தின் தலையீட்டை அடுத்து திட்டத்துக்கான பணி 2019 ஜுலையில் தொடங்கியது. திட்டச் செயல்பாடு இழப்புகள், வெளிக்கடன் திரும்பச் செலுத்துகை மற்றும் செலாவணி மதிப்பு மாறுதல் சார்ந்த கட்டணங்களை திட்டத்துக்கான சிறப்பு நிதிய அமைப்பினால்  ஏற்க இயலாத நிலையில் அரசுதான் ஏற்க வேண்டும் என்ற 2017 மெட்ரோ ரயில் கொள்கைப் பிரிவை ஏற்றுக்கொண்டு, உச்சநீதிமன்றம் 6.9.2019 அன்று பிறப்பித்த உத்தரவின்படி பணிகள் தொடங்கின. இந்தக் கொள்கையிலிருந்து விதி விலக்காக தில்லிக்கு மட்டும் என நில கட்டணத்தை மத்திய அரசும், தில்லி தலைநகரப்பகுதி அரசும் சம அளவில் பகிர்ந்துகொள்ள வேண்டும் என்றும் உச்சநீதிமன்றம் உத்தரவிட்டது. இதற்கு ஏற்ப, 2017 மெட்ரோ ரயில் கொள்கையில் சம்பந்தப்பட்ட பகுதி திருத்தியமைக்கப்பட்டது.
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொவிட் தடுப்பூசி மொத்த எண்ணிக்கை : 51.90 கோடியைக் கடந்தது
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை நேற்று 51.90 கோடியைக் கடந்துள்ளது. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 59,57,616 முகாம்களில் 51,90,80,524 தடுப்பூசிகள் போடப்பட்டுள்ளன. கடந்த 24 மணி நேரத்தில் 41,38,646 தடுப்பூசிகள் செலுத்தப்பட்டுள்ளன.
நம் நாட்டில், இதுவரை மொத்தம் 3,12,20,981 பேர் கொவிட் தொற்றிலிருந்து குணமடைந்துள்ளனர். கடந்த 24 மணி நேரத்தில் 40,013 பேர் குணமடைந்தனர். இதன் மூலம் குணமடைந்தவர்களின் விழுக்காடு 97.45 சதவீதமாக அதிகரித்துள்ளது.
கடந்த 24 மணி நேரத்தில் 38,353 பேர் தொற்றுக்கு ஆளாகியுள்ளனர்.
தொடர்ந்து 45 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 3,86,351. ஆக உள்ளது. கடந்த 140 நாட்களில், இது மிகக் குறைவான எண்ணிக்கையாகும். இது, நாட்டின் மொத்த பாதிப்பில் 1.21 சதவீதமாகும்.
கடந்த 24 மணி நேரத்தில் 17,77,962 பரிசோதனைகளும், இந்தியாவில் இதுவரை மொத்தம் 48,50,56,507 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 2.34 சதவீதமாகவும், தினசரி தொற்று உறுதி விகிதம் 2.16 சதவீதமாகவும் இன்று பதிவாகியுள்ளது. தொடர்ந்து 65 நாட்களாக இந்த எண்ணிக்கை ஐந்து சதவீதத்திற்குக் குறைவாகவும், தொடர்ந்து 16 நாட்களாக இந்த எண்ணிக்கை மூன்று சதவீதத்திற்குக் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1744673
தகவல் மற்றும் ஒலிபரப்பு அமைச்சகம்
இந்திய சர்வதேச திரைப்பட விழா தொடர்பாக பத்திரிகை தகவல் அலுவலகம் வெளியிடும் செய்திமடலின் இரண்டாவது பாதிப்பு
திரைப்படங்களை கண்டு களித்து கொண்டாடுவதற்கு மற்றுமொரு சந்தர்ப்பம் கிடைத்துள்ளது. நீங்கள் எப்பொழுதுமே திரைப்படங்களை கொண்டாடுபவரா? உங்களின் சந்தோஷம் மற்றும் சோகமான தருணங்களாகட்டும், தூங்கி கொண்டிருந்தாலும், விழித்து கொண்டிருந்தாலும், கனவில் இருந்தாலும் திரைப்படங்களை கொண்டாடுபவரா?
எல்லையில்லா அன்பு, கால நேரமில்லாத கொண்டாட்டங்களை விரும்பும் நம் அனைவருக்கும் இந்த திரைப்பட திருவிழா என்றென்றும் நம் நினைவில் நீங்காமல் இருக்கும். .இந்த திரைப்பட திருவிழா நமக்காக, நம்மால் ஏற்பாடு செய்யப்பட்டுள்ளது. திரைப்பட ஆர்வலர்களுக்கு உற்சாகத்தையும், மகிழ்ச்சியையும் வழங்குவதை நாம் தொடர்ந்து செய்து கொண்டிருப்போம்.
இந்த கொண்டாட்டத்தை மேலும் குதூகலமாக்க  IFFILOID எனும் செய்தி மடலின் இரண்டாவது பதிப்பை பத்திரிகை தகவல் அலுவலகம் வெளியிடுகிறது.
பிரதமர் அலுவலகம்
சட்ட அறிஞர் திரு கே.ஜே.செத்னா மறைவுக்கு பிரதமர் இரங்கல்
முன்னணி வழக்கறிஞரும் சட்ட அறிஞருமான திரு கே.ஜே.செத்னா மறைவுக்கு பிரதமர் திரு நரேந்திர மோடி துயரம் தெரிவித்துள்ளார்.
பிரதமர் சுட்டுரை வாயிலாக வெளியிட்டுள்ள செய்தியில், "முன்னணி வழக்கறிஞரும், சட்ட அறிஞருமான திரு கே.ஜே.ஷெத்னா அவர்கள் மறைவை அறிந்து துயருற்றேன். சட்டத்துறையில் அவர் செய்த பங்களிப்புக்கும் மேலதிகமாக, பல சமூக சேவை முயற்சிகளிலும் அவர் முன்னணியில் இருந்தார். இந்த சோகமான நேரத்தில் எனது எண்ணங்கள், அவரது குடும்பத்தினருடனும் நலம் விரும்பிகளுடனும் துணை நிற்கின்றன " என்று கூறியுள்ளார்.
ஆயுஷ்
2023-ம் ஆண்டு சர்வதேச யோகா தினத்திற்கான 50 நாட்கள் கவுண்டவுனை நினைவுகூரும் வகையில் ஜெய்ப்பூரில் நாளை யோகா திருவிழா ஏற்பாடு செய்யப்பட்டுள்ளது
மொரார்ஜி தேசாய் தேசிய யோகா நிறுவனம் நாளை  ஜெய்ப்பூரில் உள்ள ஸ்ரீ பவானி நிகேதன் ஷிக்ஷா சமிதி விளையாட்டு மைதானத்தில் சர்வதேச யோகா தினத்திற்கான 50 நாட்கள் கவுண்ட்டவுனை நினைவுகூரும் வகையில் யோகா திருவிழாவைக் கொண்டாடவுள்ளது.
நாளைய நிகழ்ச்சி நடைபெறவுள்ள இடத்தில் செய்தியாளர்களைச் சந்தித்த சர்பானந்த சோனோவால், பிரதமர் திரு.நரேந்திர மோடியின் தொலைநோக்குப் பார்வை கொண்ட தலைமை மற்றும் வழிகாட்டுதலின் கீழ் சர்வதேச யோகா தினம்  ஒரு முக்கிய நிகழ்வாக மாறியுள்ளதாகவும், இது தேசிய அளவிலும், சர்வதேச அளவிலும் உற்சாகமாகக் கொண்டாடப்படுவதாகக் கூறினார்.
இந்த ஆண்டுக்கான சர்வதேச யோகா தின செயல் திட்டத்தைப் பற்றி விவரித்த அமைச்சர், “இந்த ஆண்டு, ஆயுஷ் அமைச்சகம் உலகெங்கிலும் உள்ள முக்கியமான துறைமுகங்களில் பொது யோகா நெறிமுறை  பயிற்சிகளை மேற்கொள்வதற்கான சாத்தியக்கூறுகளை ஆராய்ந்து வருவதாகக் கூறினார். இந்த தனித்துவமான 'ஓஷன் ரிங் ஃபார் யோகா' திட்டத்திற்காக வெளியுறவு அமைச்சகம், துறைமுகங்கள், கப்பல் மற்றும் நீர்வழிகள் அமைச்சகம், பாதுகாப்பு அமைச்சகம் மற்றும் இந்திய கடற்படை ஆகியவற்றுடன் ஆலோசனை நடத்தப்பட்டுள்ளது.
யோகா பயிற்சியை நாட்டின் 2 லட்சத்திற்கும் அதிகமான கிராமங்களுக்கு எடுத்துச் செல்ல இந்த ஆண்டு பொது சேவை மையங்களை பயன்படுத்தவுள்ளதாகவும், கிராமப்புறங்களில் யோகா செய்தியைப் பரப்ப ஆசிய காமன்வெல்த் கல்வி ஊடக மையத்தின்  சமூக வானொலி வலையமைப்பு பயன்படுத்தப்படும் எனவும் அமைச்சர் கூறினார்.
தற்போது இந்தியா முழுவதும் பயணம் செய்து வரும் ஜி-20 பிரதிநிதிகளின் வருகையால், உலகம் முழுவதும் யோகா வளர்ந்து வருவது தெளிவாகியுள்ளதாகவும் மத்திய ஆயுஷ் அமைச்சர் சுட்டிக் காட்டினார்.
ஏற்கனவே ராஜஸ்தான் அரசுடன் இணைந்து மேற்கொள்ளப்பட்டுள்ள பல்வேறு நடவடிக்கைகள் குறித்து மேலும் விரிவாகக் கூறிய திரு. சோனோவால், மத்திய ஆயுஷ் அமைச்சகம் 2014-15-ம் ஆண்டு முதல் 2022-23-ம் ஆண்டு வரை தேசிய ஆயுஷ் இயக்கத்தின்  கீழ் மாநில வருடாந்திர செயல் திட்டங்களில்  முன்மொழியப்பட்ட பல்வேறு நடவடிக்கைகளை செயல்படுத்த ராஜஸ்தான் மாநில அரசுக்கு சுமார் ரூ. 230 கோடி ஒதுக்கியுள்ளதாகவும் கூறினார்.
சிறப்பு சேவைகள் மற்றும் கட்டுரைகள்
ரூ 37.3 லட்சம் மதிப்பிலான தங்கம் சென்னை விமான நிலைய சுங்கத் துறையினரால் பறிமுதல் செய்யப்பட்டது
துபாயில் இருந்து எமிரேட்ஸ் விமானம் ஈகே-0542 மூலம் சென்னை வந்திறங்கிய ராமநாதபுரத்தை சேர்ந்த முகமது முர்சின் இப்ராகிம், 42, பரக்கத் அலி சதுருதீன், 45, ஆகிய பயணிகள் சந்தேகத்தின் அடிப்படையில் விமானநிலையத்தில் இருந்து வெளியேறும் வாயிலில் இடைமறிக்கப்பட்டனர். அவர்களை விசாரித்த போது தங்கப் பசையை மறைத்து வைத்து எடுத்து வந்ததை ஒப்புக் கொண்டனர். அவர்களை சோதனையிட்டபோது 166 கிராம் எடையுடைய இரண்டு பொட்டலங்களில் இருந்து 146 கிராம் எடையுடைய தங்கம் கண்டறியப்பட்டது. மேலும் 66 கிராம் எடையிலான இரண்டு தங்கத் துண்டுகளும், 30 கிராம் எடையிலான ஒரு தங்கச் சங்கிலியும் கண்டறியப்பட்டன. ரூபாய் 12.8 லட்சம் மதிப்புடைய மொத்தம் 241 கிராம் 24 கேரட் தங்கம் அவர்களிடமிருந்து சுங்கச் சட்டம் 1962-இன் கீழ் பறிமுதல் செய்யப்பட்டது.
வியாழக்கிழமையன்று, துபாயிலிருந்து ஃபிளை துபாய் விமானம்  மூலம் சென்னை வந்திறங்கிய ராமநாதபுரத்தை சேர்ந்த ஜபீர் கான், அபூபக்கர் சித்திக் ஆகிய பயணிகள் வெளியே செல்லும் வழியில் தடுத்து நிறுத்தப்பட்டனர்.
அவர்களை சோதனையிட்டபோது இரண்டு பொட்டலங்களில் இருந்து 574 கிராம் எடையுடைய தங்கம் கண்டறியப்பட்டது. ரூபாய் 24.5 லட்சம் மதிப்புடைய மொத்தம் 472 கிராம் தங்கம் அவர்களிடமிருந்து சுங்கச் சட்டம் 1962-இன் கீழ் பறிமுதல் செய்யப்பட்டது.
ரூபாய் 37.3 லட்சம் மதிப்புடைய மொத்தம் 713 கிராம் 24 கேரட் தங்கம் மேற்கண்ட நபர்களிடமிருந்து சுங்கச் சட்டம் 1962-இன் கீழ் பறிமுதல் செய்யப்பட்டது.
இது குறித்து மேற்கொண்டு விசாரணை நடந்து வருகிறது என்று செய்தி குறிப்பு ஒன்றில் சென்னை சர்வதேச விமான நிலைய சுங்க ஆணையர் தெரிவித்துள்ளார்.
குடியரசுத் துணைத் தலைவர் செயலகம்
அயோத்தி ராம் நகரி சென்ற குடியரசு துணைத்தலைவர், “நீண்டகால கனவு நிறைவேறுகிறது“ என்று தெரிவித்துள்ளார்
குடியரசு துணைத்தலைவர் திரு.எம்.வெங்கையா நாயுடு, தமது மனைவி திருமதி உஷா நாயுடுவுடன், வரலாற்றுச் சிறப்புமிக்க அயோத்தி மாநகருக்குச் சென்று, அங்குள்ள ராமபிரான் அவதரித்த இடம் மற்றும் ஹனுமன் கர் கோவிலில் பூஜை செய்து வழிபட்டார்.
சிறப்பு ரயில் மூலம் அயோத்தி வந்த திரு.நாயுடு-வை, அயோத்தி ரயில் நிலையத்தில், உத்தரப்பிரதேச ஆளுனர் திருமதி.ஆனந்திபென் படேல், துணை முதலமைச்சர் திரு.கேசவ் பிரசாத் மவுரியா உள்ளிட்டோர் வரவேற்றனர்.
குடியரசு துணைத்தலைவர் மற்றும் அவரது மனைவி, ராம்ஜென்ம பூமி-க்கு வந்ததும், புதிதாக கட்டப்படும் ராமர்கோவில் குறித்து, ராம் ஜென்ம பூமி தீர்த்த அறக்கட்டளை உறுப்பினர்கள், 3-டி குறும்படம் வாயிலாக விரிவாக விளக்கிக் கூறினர். பின்னர் திரு.நாயுடு, ராமர்கோவில் கட்டப்படும் இடத்தில் உள்ள கர்ப்பகிரகஹத்தில் பூஜை நடத்தியதுடன், ராம் லல்லா-விலும் வழிபாடு செய்தார்.
அங்குள்ள பார்வையாளர் புத்தகத்தில் குறிப்பு எழுதிய அவர் : - “இன்று ராம்ஜென்ம பூமியைப் பார்வையிடும் வாய்ப்புக் கிடைத்தது. ராமபிரான் நமது கலாச்சாரம், நற்பண்புகள் மற்றும் செழுமையான வரலாற்றின் அடையாளமாகத் திகழ்கிறார். மரியாடா புருஷோத்தமனின் வாழ்க்கை, இந்திய மக்களுக்கு எப்போதும் உத்வேகம் அளிப்பதுடன், அவர்களுக்கான சரியான பாதையையும் காட்டுகிறது. அயோத்தியில் பிரம்மாண்ட ராமர் கோவில் கட்டுவது, இந்தியாவில் ஆண்மீக மறுமலர்ச்சியின் அடையாளமாகக் கருதப்படுகிறது. இந்தக் கோவில், நமது செழுமையான பாரம்பரியத்தைப் போற்றும்படி வருங்கால சந்ததியினருக்கு உத்வேகம் அளிப்பதோடு, உண்மை, நீதி மற்றும் சகோதரத்துவத்திற்கான பாதையையும் காட்டும்“ என்று குறிப்பிட்டுள்ளார்.
பின்னர் திரு.நாயுடுவும், அவரது மனைவியும், அயோத்தியில் உள்ள அனுமார் கோவிலிரும் வழிபட்டனர். ராமபிரான் இலாங்கையிலிருந்து திரும்பிய பிறகு, அனுமன் இந்த இடத்திலிருந்து தான் அயோத்தி மாநகரைப் பாதுகாத்ததாக நம்பப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleseDetail.aspx?PRID=1817088
(Visitor Counter : 101